Boek: Volg my! | Maroela Media
Boek: Volg my!
deur David Platt
Vandag dink baie mense om kerk toe te gaan, armes te help en die regte dinge te sê, maak van jou 'n Christen. New York Times-topverkoper-outeur David Platt waarsku ons in Volg My! dat al hierdie "goeie dade" tevergeefs is as ons dit nie sáám met Jesus doen nie. Wat het Jesus bedoel toe Hy gesê het: "Volg My?" Om waarlik 'n volgeling van Jesus te wees beteken om 'n verhouding met Hom te hê en elke dag, daar waar jy is, God se koninkryk uit te bou. Volg My! kyk na die Bybelse beeld van wat dit beteken om 'n Christen te wees, wat ons in hierdie lewe moet opoffer, maar ook die onbeskryflike vreugde en vrede wat daaruit vloei om werklik sáám met Jesus die pad te stap.
David Platt is 'n New York Times-topverkoper-outeur en sedert 2006 leraar by The Church of Brook Hills. Hy beskou homself as 'n lewenslange student en het grade van die University of Georgia en die New Orleans Baptist Theology Seminary verwerf. David is ook die stigter van Radical, 'n organisasie wat kerke bystaan met hulpmiddels om dissipels van mense te maak. David en sy vrou, Heather, het vier kinders en woon in Birmingham.